# **DECIZIA ETAPEI DE ÎNCADRARE**

## Nr. din

**(PROIECT)**

Ca urmare a solicitării de emitere a acordului de mediu adresate de **S.C. DFA ANTO TRANS S.R.L.**, cu sediul în loc. Bălan, nr. 161. com. Bălan, jud. Sălaj, , înregistrată la APM Salaj cu nr. 6499/16.11.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 14.01.2019, că proiectul: **AMENAJARE PISCICOLĂ CU VALORIFICAREA MATERIALULUI EXCAVAT PERIMETRUL DFA ANTO – EXTINDERE,**propus a fi amplasat în extravilanul loc. Gâlgău Almaşului – albia majoră a râului Almaş, mal drept, com. Bălan, jud. Sălaj, **nu se supune** **evaluării impactului asupra mediului şi nu se supune evaluării adecvate**.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) Proiectul se încadrează în prevederile HG nr. 445*/*2009 Anexa 2 la pct. 2, lit. a) - cariere, exploatări miniere de suprafaţă şi de extracţie a turbei, altele decât cele prevazute în anexa nr. 1;

b) Caracteristicile proiectului:

b1) mărimea proiectului: prin proiect se propune extinderea cu o suprafață de 6000 mp a perimetrului de exploatare existent, în scopul realizării unei amenajări piscicole prin exploatarea cu mijloace proprii a agregatelor minerale reprezentate de nisip şi pietriş, cantonate în albia majoră a râului Almaș, mal drept; coordonatele Stereo 70’’ ce delimitează suprafața extinsă sunt următoarele:

|  |  |  |
| --- | --- | --- |
| Nr. punct | X | Y |
| 1. | 634.103 | 372.872 |
| 2. | 634.088 | 373.001 |
| 3. | 634.044 | 373.000 |
| 4. | 634.048 | 372.959 |
| 5. | 634.065 | 372.841 |
| 6. | 634.089 | 372.847 |
| 7. | 634.086 | 372.869 |

Pilieri de siguranță:

- 5 m fașă de proprietățile învecinate perimetral;

- 110 m față de malul drept al cursului de apă Almaș;

Lucrările se vor desfăşura în perimetrul de exploatare de 6000 mp, capacitatea de producţie 11.000 mc extras geologic/an, care constituie extinderea perimetrului existent de 26000 mp, astfel încât suprafața totală a perimetrului va fi de 32000 mp.

Accesul în perimetrul de exploatare se va face de pe malul stâng al râului Almaș prin traversarea râului Almaș pe un pod tehnologic provizoriu pe un drum de exploatare existent cu lungimea de 850 m racordat la drumul național 1G Tihău – Sânmihaiul Almașului la intrarea în localitatea Chechiș.

Lucrări miniere de pregătire: zăcământul prezintă copertă, solul vegetal nisipos prezent în acoperişul zăcământului cu grosimea de 0,5 m în volum de 3000 mc, ce va fi exploatat și utilizat la lucrările de refacere a mediului în vederea constituirii stratului fertil pe taluzele perimetrale ale viitoarei amenajări piscicolepentru realizarea digului perimetral cu lungimea de 1,6 km.

Exploatarea balastrului se va desfăşura mecanizat cu utilaje terasiere (excavator) prin aplicarea metodei de exploatare în fâşii direcţionale cu avansarea frontului perpendicular pe direcţia fâşiei. Lăţimea fâşiei de extragere va fi de 4 m; înălțimea treptei de exploatare max. 2 m, prin excavarea sub nivelul hidrostatic; se vor contura 2 trepte de exploatare, prima de la cota terenului până la nivelul hidrostatic +200 m, iar a doua sub nivelul hidrostatic; adâncimea maximă de exploatare va fi de max. 5 m, până la cota +197 m.

b2) cumularea cu alte proiecte: nu este cazul;

b3) utilizarea resurselor naturale: extragerea unei rezerve minerale de pietriş şi nisip (11.000 mc extras geologic/an);

b4) evacuarea apelor uzate: nu este cazul;

b5) producţia de deşeuri: deşeurile rezultate vor fi deşeurile menajere; acestea vor fi depozitate într-un container metalic și predate la firme autorizate de colectare;

- lucrările necesare organizării de şantier: datorită condiţiilor de amplasament existente, nu este necesară amenajarea unei organizări de şantier. Pentru necesitățile de folosință uzuală se va utiliza dotările existente în stația de sortare din aproprierea amplasamentului;

b6) emisiile poluante, inclusiv zgomotul şi alte surse de disconfort: în urma realizării proiectului propus pot rezulta emisii (pulberi şi gaze) în aer de la utilajele de extracţie şi transport; emisii în freaticul local, pierderi accidentale de produse petroliere şi uleiuri; poluarea solului cu produse petroliere prin excavarea şi vehicularea de agregate minerale; se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - riscuri tehnologice – nerespectarea tehnologiei de exploatare;

c) Localizarea proiectului:

c1) utilizarea existentă a terenului: proiectul presupune extracţia pietrişului şi nisipului în albia majoră a râului Almaș; terenul aferent amplasamentului este situat în extravilan, conform certificatului de urbanism nr. 12 din 20.04.2018 emis de Primăria Comunei Bălan. Amplasamentul este situat la o distanţă de peste 200 m depărtare de cea mai apropiată locuinţă;

c2) relativa abundenţă a resurselor naturale din zonă, calitatea şi capacitatea regenerativă a acestora: impactul activităţii de exploatare asupra asupra solului, a florei şi faunei, prin generarea de zgomot, vibraţii, descopertarea solului vegetal şi exploatarea de nisip şi pietriş;

c3) capacitatea de absorbţie a mediului, cu atenţie deosebită pentru:

- zonele umede: râul Almaș, deoarece extracţia pietrişului şi nisipului se va realiza din albia majoră a râului Almaș; manipularea carburanţilor şi a uleiurilor pentru utilaje se va face în locuri special amenajate, pentru a evita eventualele scurgeri accidentale;

- zonele costiere: nu este cazul;

- zonele montane şi cele împădurite: nu este cazul;

- parcurile şi rezervaţiile naturale: nu este cazul;

- ariile clasificate sau zonele protejate prin legislaţia în vigoare: nu este cazul;

- zonele de protecţie specială, ...: nu este cazul;

- ariile în care standardele de calitate a mediului stabilite de legislaţie au fost deja depăşite: nu este cazul;

- ariile dens populate: în zonă nu sunt obiective de interes public sau arii dens populate;

- peisajele cu semnificaţie istorică, culturală şi arheologică: nu este cazul.

d) Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie;

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare.

d4) probabilitatea impactului: - redusă, pe perioada de execuţie şi funcţionare;

d5) durata, frecvenţa şi reversibilitatea impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

**Condiţiile de realizare a proiectului:**

* Respectarea prevederilor art. 22 alin. (1) din HG nr. 445/2009: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."
* În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare.
* Activităţile care produc mult praf vor fi reduse în perioadele cu vânt puternic sau se va proceda la umectarea suprafeţelor sau luarea altor măsuri (ex. împrejmuire cu panouri, acoperirea solului decopertat şi depozitat temporar, etc.) în vederea reducerii dispersiei pulberilor în suspensie în atmosferă.
* Bornarea și inscripționarea perimetrului de exploatare.
* Refacerea mediului după finalizarea lucrărilor de exploatare.
* Colectarea deşeurilor rezultate pe durata execuţiei lucrărilor şi depozitarea/valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. nr. 119/2014, privind nivelul de zgomot.
* Interzicerea depozitării direct pe sol a deşeurilor sau a materialelor cu pericol de poluare.
* Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."
* Conform prevederilor Ord. nr. 1798/2007 cu modificările ulterioare, titularul are obligaţia ca la finalizarea investiţiei şi la punerea în funcţiune a obiectivului să solicite şi să obţină autorizaţia de mediu / autorizația de mediu revizuită.

La şedinţa CAT din data de 14.01.2019 au fost solicitate următoarele acte/avize:

* ;

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizații,

ing. Gizella Balint

Întocmit,

ing. Georgiana Jula